Dan l-aħħar qed titqajjem aktar kuxjenza dwar il-moħqrija tal-annimali li ilha sseħħ fil-ġnien ta' San Anton għal dawn l-aħħar 40 sena. Ftit ġimgħat ilu, meta għalaq San Anton minħabba l-pandemija, xi ċinji tħallew imutu bil-ġuħ. Milli jidher, issa hemm kwistjoni ta' moħqrija oħra. Fuq il-medja soċjali, raġel kiteb: "Lil dawk li jieħdu ħsieb il-Ġonna ta' San Anton: Għalfejn dan iċ-ċinju jinżamm maqful 24/7 f'pinna żgħira, bilqiegħda fil-ħmieġ tiegħu stess, miksi bid-dubbien, fis-sħana? Ma rajt l-ebda ilma mkien għalih biex inaddaf lilu nnifsu jew jixrob. Din il-kreatura tbati l-ġurnata kollha, kuljum. Dan huwa dak li jissejjaħ animal husbandry? Jekk ma tistax iżżomm l-annimali f'kundizzjoni xierqa, mela sempliċiment... raqqduhom." Persuna qalet lil Gwida.mt li l-Animal Welfare ġew ikkuntatjati u għandhom imorru bl-ambulanza fuq il-post. Mara fuq Facebook żvelat li ċ-ċinju ġie mdaħħal f'gaġġa peress li hu marid. "Madankollu minix kuntenta bl-istat tal-ispazju magħluq... m'għandux ikun xogħol ELC (Environmental Landscapes Consortium Ltd.) li jieħu ħsieb l-annimali f'San Anton," kitbet il-mara. Kumment ieħor qal: "Il-president ħasel idejh fl-affari kollha billi qal li ma kienx responsabbli. Dażgur hu responsabbli. Kull ċittadin huwa responsabbli meta naraw il-moħqrija tal-annimali." Nicole hija tfajla mimlija enerġija u kurzità dwar x'kapaċi joffri l-univers. Meta ma tkunx qed taqra xi ktieb jew tlieta, issibha mqajma sat-tlieta ta' filgħodu tħares lejn il-pjaneti u l-kostellazjonijiet u tikteb fid-djarju tagħha. Toħduhiex bi kbira biex filli tarawha hawn, u filli tarawha li spontanjament ħarbet fuq xi avventura f'pajjiż ieħor! Stejjer popolari Il-Familjari Kollha Ta' Fabrizio Faniello Kburin Bil-Bidu Ta' Ħajja Ġdida - X'Kien Dan Il-Bidu? "Lanqas Differenza Ma Nagħmel Bejn Chad u T-Tfal tiegħi" - Daniel B'Messaġġ B'Saħħtu Fuq TVAM Il-Professur Charmaine Gauci B'Dehra Differenti - Tassew Impressjonanti! "Ma Nafx Kif Hawn Nies Għadhom Jibagħtu Hekk" - Valentina Rossi